proxectonos/corpus_dominio_legal_administrativo_tmp huggingface dataset:
RESOLUCIÓN do 14 de novembro de 1995 pola que se fai público o cesamento dos vicevaledores primeiro e segundo do Valedor do Pobo.
VALEDOR DO POBO — II. AUTORIDADES E PERSOAL — 24/11/1995

Nesta data da miña toma de posesión como Valedor do Pobo, nomeado polo Parlamento de Galicia, e por imperativo do artigo 11 da lei que rexe esta institución prodúcese o cesamento de José Carlos Rodríguez González como vicevaledor primeiro e de Celso Montero Rodríguez, como vicevaledor segundo, cargos que viñan desempeñando ata o día da data.
O que se publica en cumprimento do disposto no artigo 9.2º da referida lei.
Santiago de Compostela, 14 de novembro de 1995.
José Cora Rodríguez
Valedor do Pobo
7684
RESOLUCIÓN do 6 de novembro de 1995 pola que se anuncia a celebración dunhas xornadas sobre o futuro do Estado autonómico.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 14/11/1995

1. Obxecto.
Os días 4 e 5 de decembro de 1995 terán lugar, na Aula de Cultura de Caixa Galicia, en Santiago de Compostela, unhas xornadas sobre o futuro do Estado autonómico, patrocinadas pola Fundación Caixa Galicia.
O obxectivo destas xornadas é analizar en profundidade o desenvolvemento, desde a súa creación, do Estado das autonomías, e á vista deste estudio tratar de establecer un diagnóstico sobre o seu horizonte.
2. Contido.
No curso das citadas xornadas abordaranse, entre outras, as seguintes materias:
-Competencias de execución das comunidades autónomas.
-Os Länder e o dereito europeo.
-Funcionalidade do principio de cooperación.
-Execución do dereito estatal polos Länder.
-O consello económico e social.
-Mecanismos de cooperación no Estado Federal alemán.
-O senado territorial.
-Administración única.
3. Destinatarios.
Persoal funcionario dos grupos A e B de calquera das administracións públicas galegas, e interesados en xeral.
4. Desenvolvemento e duración.
As xornadas abriranse o luns, día 4 de decembro, ás 9.30 horas, e rematarán na tarde do martes, día 5 de decembro.
5. Inscrición.
-Prazo: remata o mércores, día 29 de novembro de 1995.
-Lugar de presentación: Secretaría das Xornadas, r/ Hórreo, 19-local 22. Tfno. e telefax nº 58 94 75.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán de quedaren prazas baldeiras, coa condición de que se cumpran os requisitos xerais antes indicados.
A partir do 30 de novembro, os peticionarios poderán obter confirmación da súa posible admisión, chamando por teléfono en días laborables, de 11 a 12.30 horas, ó seguinte número: (981) 58 94 75, ou ben consultando a lista de admitidos que se expoñerá no taboleiro de anuncios da EGAP 24 horas despois do remate do prazo de presentación de solicitudes.
6. Certificación de asistencia.
Entregaráselles ó remate destas xornadas a aqueles asistentes que concorresen asiduamente a estas, e expresarase neste documento a natureza da actividade e as datas da súa realización.
Santiago de Compostela, 6 de novembro de 1995.
Xaime Rodríguez-Arana Muñoz
Director da Escola Galega de Administración Pública
9507422
ORDE do 6 novembro de 1995 pola que se autoriza a inclusión da escola de danza privada Armonía no Rexistro de Escolas de Música e Danza.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/1995

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse en escolas específicas estudios de música ou de danza. Así mesmo, a Orde do 11 de marzo de 1993 (DOG do 22 de abril de 1993) regula as condicións de creación e funcionamento destas escolas na Comunidade Autónoma de Galicia.
Pola súa parte o Decreto 232/1994, do 14 de xullo, no seu artigo 1, establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada unha solicitude de inclusión no Rexistro de Escolas de Música e Danza, por Montserrat Rodríguez López, dunha escola de danza privada, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.
A escola, da que se mencionan os datos a continuación, queda incluída no Rexistro de Escolas de Música e Danza.
Denominación específica: Armonía.
Titular: Montserrat Rodríguez López.
Domicilio: r/ Teresa Herrera nº 9-1º.
Localidade: A Coruña.
Provincia: A Coruña.
Segundo.
A escola de danza citada queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril de 1993), e á inspección académica correspondente.
Disposicións derradeiras
Primeira.-Facúltase o director xeral de Ordenación Educativa e Centros para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de novembro de 1995.
Juan Piñeiro Permuy
Conselleiro de Educación e Ordenación Universitaria
95-07548
RESOLUCIÓN do 10 de outubro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 229/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 24/11/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. a C.T. Samil II, concello de Vigo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. a C.T. Samil II, concello de Vigo
Esta autorización non supón a aprobación do proxecto.
Pontevedra, 10 de outubro de 1995.
Ramón Álvarez Abad
Delegado provincial de Pontevedra
95-7569
ORDE do 6 novembro de 1995 pola que se autoriza a inclusión da escola de música municipal de Quiroga no Rexistro de Escolas de Música e Danza.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/1995

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse en escolas específicas estudios de música ou de danza. Así mesmo, a Orde do 11 de marzo de 1993 (DOG do 22 de abril de 1993) regula as condicións de creación e funcionamento destas escolas na Comunidade Autónoma de Galicia.
Pola súa parte o Decreto 232/1994, do 14 de xullo, no seu artigo 1, establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada unha solicitude de inclusión no rexistro de escolas de música e danza, polo concello de Quiroga, dunha escola de música, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A escola, da que se mencionan os datos a continuación, queda incluída no rexistro de escolas de música e danza.
Denominación específica: escola de música municipal de Quiroga.
Titular: concello de Quiroga.
Domicilio: casa da cultura.
Localidade: Quiroga.
Provincia: Lugo.
Segundo.-A escola de música citada queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril de 1993), e á inspección académica correspondente.
Disposicións derradeiras
Primeira.-Facúltase o director xeral de Ordenación Educativa e Centros para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de novembro de 1995.
Juan Piñeiro Permuy
Conselleiro de Educación e Ordenación Universitaria
7537
RESOLUCIÓN do 15 de novembro de 1995, da Dirección Xeral da Función Pública, pola que se anuncia a exposición pública das listas provisionais das axudas aprobadas e denegadas da prestación de fillos menores do Fondo de Acción Social do ano 1995 para o persoal ó servicio da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/11/1995

De conformidade co establecido no punto dous das normas de procedemento do acordo subscrito en Santiago de Compostela o 6 de xuño de 1995 polos representantes da Administración autonómica e as organizacións sindicais presentes na Mesa Xeral de Negociación de Funcionarios e do Comité Intercentros do Persoal Laboral, aprobado polo Consello da Xunta de Galicia o 16 de xuño de 1995 e publicado por Resolución do 22 de xuño de 1995, da Dirección Xeral de Relacións Laborais (DOG nº 216, do 3-7-95) deben publicarse as listas provisionais das axudas da acción social do ano 1995.
De conformidade con isto, esta dirección xeral,
ACORDA:
Primeiro.-Facer públicas as listas provisionais das solicitudes aprobadas e denegadas da prestación correspondente á continxencia de fillos menores da acción social do ano 1995, que están expostas no taboleiro de anuncios de tódalas consellerías, así como nas delegacións provinciais e relativas ó seu persoal.
Segundo.-Poderase presentar escrito e, se é o caso, documentos de reparación de faltas e erros no prazo de dez días hábiles a partir do seguinte ó da publicación desta resolución no Diario Oficial de Galicia de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e na base 6-2 do acordo sobre criterios de reparto do fondo de acción social para o exercicio de 1995 (DOG nº 126 do 3-7-95) no rexistro xeral da Consellería da Presidencia e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, do 26 de novembro, e dirixiranse ó director xeral da Función Pública da Consellería da Presidencia e Administración Pública (edificios administrativos de San Caetano), Santiago de Compostela.
Santiago de Compostela, 15 de novembro de 1995.
Joaquín López-Rúa Soler
Director xeral da Función Pública
9507675
DECRETO 298/1995, do 16 de novembro, polo que se crea un conservatorio de música na cidade de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/1995

O Estatuto de autonomía de Galicia establece, no seu artigo 31, que é de competencia plena da Comunidade Autónoma galega o regulamento e administración do ensino en toda a súa extensión, niveis e prazos, modalidades e especialidades, no ámbito das súas competencias.
Con base no exposto anteriormente, resultando conveniente atende-la demanda de ensinanzas musicais na cidade de Lugo a través dun centro de titularidade da Consellería de Educación e Ordenación Universitaria.
Por todo iso, por proposta do conselleiro de Educación e Ordenación Universitaria, en uso das competencias atribuídas pola Lei 1/1983, do 22 de febreiro, modificada pola Lei 11/1988, do 20 de outubro, e logo de deliberación do Consello da Xunta de Galicia na súa reunión do día dezaseis de novembro de mil novecentos noventa e cinco,
DISPOÑO:
Artigo 1º
Créase un conservatorio profesional de música na cidade de Lugo con capacidade para 520 postos escolares.
Artigo 2º
A Consellería de Educación e Ordenación Universitaria adoptará as medidas necesarias para o mellor cumprimento do anteriormente sinalado e determinará os cadros de persoal docente, administrativo e subal
terno necesarios para o máis eficaz desenvolvemento das actividades docentes.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaseis de novembro de mil novecentos noventa e cinco.
Manuel Fraga Iribarne
Presidente
Juan Piñeiro Permuy
Conselleiro de Educación e Ordenación Universitaria
95-7547
RESOLUCIÓN do 20 de setembro de 1995, da Dirección Xeral de Industria, de autorización administrativa e declaración de utilidade pública da instalación eléctrica que se cita. (Expediente número 95/126 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/11/1995

Visto o expediente incoado por solicitude da empresa Unión Eléctrica-Fenosa, S.A., con enderezo na r/ Severo Ochoa, nº 2, 15008 A Coruña, para a autorización administrativa e declaración de utilidade pública da instalación eléctrica que segue:
Expediente nº 95/126 A.T. Entrada da liña de transporte de enerxía eléctrica Castrelo-Troncal na subestación de Areeiro-Nespereira, sita no concello de Pazos de Borbén (Pontevedra), coas caracteristícas seguintes:
Liña aérea a 220 kV, con conductor tipo Cóndor, de 0,6 km de lonxitude, apoios metálicos e postas a terra, con orixe no apoio 280 da liña eléctrica Castrelo-Troncal e remate na citada subestación.
Orzamento: 29.310.000 ptas.
Cumpridos los trámites ordenados no capítulo III dos decretos 2617 e 2619/1966, do 20 de outubro, sobre autorización de instalacións e expropiación forzosa das instalacións eléctricas, respectivamente, esta dirección xeral resolveu,
Autorizar e declarar de utilidade pública as devanditas instalacións, para os efectos sinalados na Lei 10/1966, do 18 de marzo, sobre expropiación forzosa en sancións en materia de instalacións eléctricas e o seu regulamento de execución, aprobado polo Decreto 2619/1966, do 20 de outubro.
Esta instalación non poderá entrar en servicio mentras non conte o peticionario dela coa aprobación do seu proxecto de execución, logo de cumprimento dos trámites que se sinalan no capítulo IV do citado Decreto 2617/1966, do 20 de outubro.
Contra esta resolución, que non é definitiva en vía administrativa, poderase interpoñer recurso ordinario
perante o conselleiro de Industria e Comercio da Xunta de Galicia, no prazo dun mes contado a partir do día da súa publicación no Diario Oficial de Galicia.
Santiago de Compostela, 20 de setembro de 1995.
Joaquín del Moral Crespo
Director xeral de Industria
9506833
RESOLUCIÓN do 20 de setembro de 1995, da Dirección Xeral de Industria, de autorización administrativa e declaración de utilidade pública da instalación eléctrica que se cita. (Expediente número 95/125 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/11/1995

Visto o expediente incoado por solicitude da empresa Unión Eléctrica-Fenosa, S.A., con enderezo na r/ Severo Ochoa, nº 2, 15008 A Coruña, para a autorización administrativa e declaración de utilidade pública da instalación eléctrica que segue:
Expediente nº 95/125 A.T. Entrada da liña de transporte de enerxía eléctrica Tibo-Troncal na subestación de Areeiro-Nespereira, sita no concello de Pazos de Borbén (Pontevedra), coas caracteristicas seguintes:
Liña aérea a 220 kV, con conductor tipo Cóndor, de 1,3 km de lonxitude, apoios metálicos e postas a terra, con orixe no apoio 439 da liña eléctrica Tibo-Troncal e remate na citada subestación.
Orzamento: 49.190.000 ptas.
Cumpridos os trámites ordenados no capítulo III dos decretos 2617 e 2619/1966, do 20 de outubro, sobre autorización de instalacións e expropiación forzosa das instalacións eléctricas, respectivamente, esta dirección xeral resolveu,
Autorizar e declarar de utilidade pública as devanditas instalacións, para os efectos sinalados na Lei 10/1966, de 18 de marzo, sobre expropiación forzosa
en sancións en materia de instalacións eléctricas e o seu regulamento de execución, aprobado polo Decreto 2619/1966, do 20 de outubro.
Esta instalación non poderá entrar en servicio mentras non conte o peticionario dela coa aprobación do seu proxecto de execución, logo do cumprimento dos trámites que se sinalan no capítulo IV do citado Decreto 2617/1966, do 20 de outubro.
Contra esta resolución, que non é definitiva en vía administrativa, poderase interpoñer recurso ordinario perante o conselleiro de Industria e Comercio da Xunta de Galicia, no prazo dun mes contado a partir do día da súa publicación no Diario Oficial de Galicia.
Santiago de Compostela, 20 de setembro de 1995.
Joaquín del Moral Crespo
Director xeral de Industria
95-6293
DECRETO 293/1995, do 3 de novembro, polo que se aceptan as doazóns de determinados bens feitas por Eugenia Soriano Roesset, Carlos Martínez-Barbeito e Rafael Picó Pazos a favor da Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/11/1995

A Consellería de Cultura achegou á Secretaría Xeral e do Patrimonio, para a súa tramitación, expedientes de doazóns de bens feitas a favor da Comunidade Autónoma de Galicia por Eugenia Soriano Roesset,
Carlos Martínez-Barbeito e Rafael Picó Pazos, co fin de destinalos ós museos e arquivos da Xunta de Galicia.
Conforme ós artigos 17.1º da Lei 3/1985, do 12 de abril, do patrimonio da Comunidade Autónoma Galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles sobrepase o seu valor intrínseco.
Por iniciativa da Consellería de Cultura, de conformidade coa proposta da Consellería de Economía e Facenda, feita nos termos nos que Eugenia Soriano Roesset, Carlos Martínez-Barbeito e Rafael Picó Pazos acordaron as doazóns, logo de deliberación do Consello da Xunta de Galicia na súa reunión do día tres de novembro de mil novecentos noventa e cinco,
DISPOÑO:
Artigo primeiro.
Acéptanse as seguintes doazóns:
-Desnudo de niña con brazos cruzados, (óleo sobre lenzo) de María Roesset, doado por Eugenia Soriano Roesset.
-Arquivos privados de Andrés Martínez Salazar e Fernando Martínez y Morás, doados por Carlos Martínez-Barbeito y Morás.
-Documentación de Rafael Picó Cañeque, doada por Rafael Picó Pazos.
Artigo segundo.
Os bens mobles doados destinaranse ós museos e arquivos da Xunta de Galicia, quedando adscritos á Consellería de Cultura.
Disposición derradeira.
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, tres de novembro de mil novecentos noventa e cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
9506835
ORDE do 13 de novembro de 1995 pola que se crea o polígono de viveiros denominado Portonovo «D» do distrito marítimo de Portonovo e se declaran como de reserva exclusiva as cuadrículas que o integran.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 23/11/1995

Tendo en conta as graves repercusións que a proliferación de dinoflaxelados tóxicos está a causar nos últimos anos sobre a producción da maior parte dos viveiros dos polígonos desta Comunidade Autónoma é polo que por Orde do 22 de marzo de 1994 se declararon de reserva exclusiva determinadas cuadrículas de diversos polígonos de viveiros fluctuantes.
Considerando a evolución dos últimos episodios de mareas vermellas, as peticións do sector en demanda de zonas de reparqueo para autodepuración e vistos os estudios realizados por técnicos da Dirección Xeral de Marisqueo e Acuicultura, dedúcese a conveniencia de crear polígonos de viveiros fluctuantes destinados ó reparqueo de moluscos bivalvos. Os ditos polígonos deberanse situar en zonas que presenten niveis baixos de toxicidade por fenómenos de floración fitoplanctónica, co fin de evitar na medida do posible a incidencia negativa que os episodios de mareas vermellas supoñen para a producción e comercialización de moluscos bivalvos na Comunidad Autónoma galega.
Por todo isto, esta consellería, facendo uso das facultades que lle concede o apartado d) do artigo 6, e o artigo 63, da Lei 6/1993, do 11 de maio, de pesca de Galicia,
DISPÓN:
Primeiro.
Declárase de interese para a acuicultura a superficie de 70.400 m ocupados polo polígono de viveiros denominado Portonovo «D» coa situación e circunstancias que se indican no anexo desta orde.
Segundo.
A totalidade das cuadrículas que constitúen o citado polígono Portonovo «D» defínense como de reserva exclusiva polo que o seu destino e condicións de outorgamento serán as sinaladas na Orde do 22 de marzo de 1994 (DOG nº 80).
Disposicións derradeiras.
Primeira.
Facúltase o director xeral de Marisqueo e Acuicultura para dicta-las resolucións que fosen precisas para o desenvolvemento desta orde.
Segunda.
A presente orde entra en vigor o día seguinte ó da súa publicación no Diario Oficial de Galicia.
ANEXO
Denominación do polígono: Portonovo «D»
Situación xeográfica: entre Combarro e a illa de Tambo.
Coordenadas, vértices:
Vértice «A»: 42º 25' 18,75''08º 42' 19,40''
Vértice «B»: 42º 25' 20,04''08º 42' 12,64''
Vértice «C»: 42º 25' 04,94''08º 42' 14,39''
Vértice «D»: 42º 25' 06,32''08º 42' 07,63''
Estas coordenadas foron obtidas da carta nº 4162, publicada polo Instituto Hidrográfico da Mariña (Cádiz) referida ó Porto de Marín.
Superficie total ocupada: 70.400 m
Capacidade: 12 cuadrículas
Destino previsto: reparqueo de moluscos
Santiago de Compostela, 13 de novembro de 1995.
Juan Caamaño Cebreiro
Conselleiro de Pesca, Marisqueo e Acuicultura
9507609
ORDE do 24 de outubro de 1995 pola que se autoriza o carácter retribuído da subministración de medicamentos plasmaderivados polo Centro de Transfusión de Galicia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 23/11/1995

No Decreto 462/1990, do 20 de setembro, polo que se regula a hemodoazón-hemoterapia e os bancos de sangue en Galicia, establécense, no seu artigo 2.3 d) e e), como funcións dos centros de transfusión de Galicia o abastecemento de sangue e derivados a tódolos hospitais e centros públicos e privados de Galicia así como o fraccionamento do sangue para a producción de hemoderivados básicos. Así mesmo, sinala que posteriormente, de acordo coas necesidades, potenciarase a obtención de novos derivados para cumprir, como obxectivo final, o propio abastecemento no tratamento das coagulopatías.
Esta mesma finalidade recóllese nos estatutos da Fundación Centro de Transfusión de Galicia, no seu artigo 7.d) e e).
Dentro das funcións de tutela e garantía, de acordo co artigo 21.2º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, correspóndelle ó protectorado concederlles autorización ás fundacións para a realización de actividades ou prestación de servicios retribuídos ós seus beneficiarios, sempre que tales actividades ou servicios sexan de interese xeral para a comunidade e as cantidades que a fundación perciba por eles non exceda do custo real do servicio ou actividade prestados.
Neste sentido, o Padroado da Fundación Centro de Transfusión de Galicia, na reunión celebrada o 30 de xuño de 1995, acordou por unanimidade a aprobación dos prezos de medicamentos plasmaderivados.
Por todo o anterior, a Consellería de Sanidade e Servicios Sociais, vista a memoria xustificativa presentada pola Fundación Centro de Transfusión de Galicia, en exercicio das atribucións previstas no artigo 21 do Decreto 248/1992, do 18 de xuño,
ACORDA:
Primeiro.
Autoriza-lo carácter retribuído de subministración de medicamentos plasmaderivados pola Fundación Centro de Transfusión de Galicia de acordo cos importes, que terán o carácter de máximos, que se determinan no anexo.
Segundo.
Dispoñe-la publicación desta orde no Diario Oficial de Galicia.
Santiago de Compostela, 24 de outubro de 1995.
José M. Romay Beccaría
Conselleiro de Sanidade e Servicios Sociais
ANEXO
Relación de prezos dos medicamentos plasmaderivados.
Producto PVL*
Fanhdi 250 U.I 14.011
Fanhdi 500 U.I 27.618
Fanhdi 1000 U.I54.680
Flebogamma I.V., líquida pasteurizada, 0, 5 g2.450
Flebogamma I.V., líquida pasteurizada, 2,5 g11.280
Flebogamma I.V., líquida pasteurizada, 5 g22.200
Flebogamma I.V., líquida pasteurizada, 10 g43.000
Albumina humana al 20%, 10 ml991
Albumina humana al 20%, 50 ml4.252,1
Albumina humana al 20%, 100 ml8.380,9
Antitrombina III, 500 U.I. inxect.20.181
Antitrombina III, 1000 U.I. inxect.40.047
* Este prezo verase incrementado co IVE vixente
7541
ORDE do 6 de novembro de 1995 pola que se fixa o prezo de venda ó público da publicación: Manual de Dietas de Hospitalización.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 23/11/1995

A Lei 1371991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1.-Queda aprobado o prezo de venda ó público da publicación editada por esta consellería que se relaciona no anexo.
2.-Este prezo entenderase, se é o caso, con IVE incluído.
Santiago de Compostela, 6 de novembro de 1995.
José Manuel Romay Beccaría
Conselleiro de Sanidade e Servicios Sociais
ANEXO I
Manual de Dietas de Hospitalización: 1.500 pesetas
7555
ORDE do 6 novembro de 1995 pola que se autoriza a inclusión da escola de música municipal da Pobra de Trives no rexistro de escolas de música e danza.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/11/1995

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse en escolas específicas estudios de música ou de danza. Así mesmo, a Orde do 11 de marzo de 1993 (DOG do 22 de abril de 1993) regula as condicións de creación e funcionamento destas escolas na Comunidade Autónoma de Galicia.
Pola súa parte o Decreto 232/1994, do 14 de xullo, no seu artigo 1º, establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada unha solicitude de inclusión no rexistro de escolas de música e danza, polo concello da Pobra de Trives, dunha escola de música, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola, da que se mencionan os datos a continuación, queda incluída no rexistro de escolas de música e danza.
Denominación específica: escola de música municipal da Pobra de Trives.
Titular: Concello da Pobra de Trives.
Domicilio: r/ Castelao s/n.
Localidade: A Pobra de Trives.
Provincia: Ourense.
Segundo.-A escola de música citada queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril), e á inspección académica correspondente.
Disposicións derradeiras
Primeira.-Facúltase ó director xeral de Ordenación Educativa e Centros para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de novembro de 1995.
Juan Piñeiro Permuy
Conselleiro de Educación e Ordenación Universitaria
9507551
RESOLUCIÓN do 19 de setembro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 42-1/1995).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/11/1995

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Electra de Santa Comba.
Enderezo Social: Avda. A. Tomé, 130, 1500 Santa Comba.
Denominación: L.M.T. a 15/20 kV e C.T. de 25 kVA.
Situación: Bofadoira. A Baña.
Descripcións técnicas: liña eléctrica aérea de media tensión, a 20 kV, sobre apoios de formigón e con conductor LA-30, de 1.573 m de lonxitude, con orixe na liña que alimenta ó C.T. Alan e remate no lugar de Bofadoira.
Centro de transformación aéreo de 25 kVA e tensións de 20/0'380-0'220 kV Santa Comba.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolve,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 19 de setembro de 1995.
Juan Ignacio Lizaur Otero
Delegado provincial da Coruña
6684
RESOLUCIÓN do 20 de setembro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 43-1/1995).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/11/1995

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Electra de Santa Comba.
Enderezo social: Avda. A. Tomé, 130, 15000 Santa Comba.
Denominación: L.M.T. subterránea do C.T. de Ventosa ó C.T. r/ Pontevedra.
Situación: Santa Comba.
Descripcións técnicas: liña eléctrica subterránea de media tensión, a 20 kV, baixo tubo e con conductor R.H.V. 15/25 kV de 3(1x95) mm Al, de 580 m de lonxitude, con orixe no C.T. Ventosa e remate no C.T. da rúa Pontevedra. Santa Comba.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolve,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 20 de setembro de 1995.
Juan Ignacio Lizaur Otero
Delegado provincial da Coruña
7544
RESOLUCIÓN de 9 de outubro de 1995 pola que se convoca un curso sobre dereito penal básico dirixido ós membros dos corpos da Policía Local de Galicia.
ACADEMIA GALEGA DE SEGURIDADE — III. OUTRAS DISPOSICIÓNS — 23/10/1995

Dentro dos programas de actividades que a Academia Galega de Seguridade ten previsto realizar no ano 1995 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre dereito penal básico, que deberá desenvolverse conforme as seguintes bases:
Obxectivos:
O curso ten por obxectivos inicia-lo policía no estudio do Dereito Penal e clarifica-la actuación do policía en temas de Dereito Penal e nas súas relacións cos que delinquen.
Destinatarios:
O curso vai dirixído ós membros dos corpos da Policía Local de Galicia.
Inscrición:
A inscrición dos participantes será totalmente gratuíta.
Prazas:
O número de prazas que se ofertan neste curso será de 40.
Solicitudes:
1.-O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo, acompañada dunha fotocopia do DNI e do carné profesional.
2.-O prazo para a presentación de instancias rematará o día 6 de novembro de 1995 ás 14 horas.
3.-As instancias deberán enviarse á sede da Academia Galega de Seguridade: rúa de Madrid, s/n Polígono das Fontiñas, 15703, Santiago de Compostela, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración:
O curso celebrarase en sesións de tarde, de luns a venres, e nel trataranse entre outros os seguintes temas: a) O Dereito Penal como sistema normativo de control social. b)A infracción penal. c) Eximentes, atenuantes e agravantes. d) Límites constitucionais ó contido e á aplicación das leis penais.
Datas:
O curso celebrarase do 13 ó 17 de novembro de 1995.
O horario será de 16 a 20 horas do serán.
Relación de admitidos:
A relación de admitidos publicarase o día 8 de novembro de 1995, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar:
O curso desenrolarase na sede da Academia Galega de Seguridade.
Certificado de asistencia e aproveitamento:
Ó remate do curso entregaráselles un certificado de asistencia e aproveitamento a aquelas persoas que acrediten a súa participación continuada a este e non poderán supera-las faltas de asistencia un 15% do total da duración de horas lectivas do curso; unha inasistencia superior ó 15%, aínda que sexa xustificada, e a non superación das correspondentes probas de coñecementos, impedirá a expedición do certificado.
Modificacións:
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 9 de outubro de 1995
Juan José Fariñas-Ferro Rodríguez
Director xeral da Academia Galega de Seguridade
6754
RESOLUCIÓN do 28 de setembro de 1995, da Delegación Provincial de Pontevedra, pola que se dispón a inscrición no rexistro e publicación no Diario Oficial de Galicia da revisión salarial do convenio colectivo da empresa Fábrica de Botones, Hisla, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/10/1995

Visto o expediente de revisión salarial do convenio colectivo da empresa Fábrica de Botones, Hisla, S.L., da provincia de Pontevedra, que tivo entrada nesta delegación provincial o día 20-9-1995, subscrito en representación da parte económica por unha representación da empresa, e da parte social, polo delegado de persoal, o día 14-9-1995. De conformidade co disposto nos artigos 5 e 18 do texto do convenio colectivo, artigo 90.2º e 3º, da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, de 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás represetancións económicas e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no BOP e no Diario Oficial de Galicia.
Vigo, 28 de setembro de 1995.
Ramón Hermo Rey
Delegado provincial en funcións de Vigo (Pontevedra)
Convenio colectivo de Fábrica de Botones Hisla, S.L., revisión salarial 1995.
A táboa de retribucións por categorías para 1995 con efectos desde o 1 de xaneiro de 1995 e que servirá como base de cálculo para futuros pactos é a seguinte:
Táboa de retribucións salariais para o ano 1995
Persoal directivo
Mordomo
127.438
Xefe de persoal de 3ª
106.434
Encargado sección
106.434
Persoal administrativo
Oficial 1ª
101.048
Oficial 2ª
89.806
Auxiliar
69.318
Persoal comercial
Viaxante
106.434
Oficial de vendas
94.684
Persoal obreiro
Oficial 1ª
3.245
Operario 1ª (Ofic. propios)
2.662
Operario 2ª (Ofic. propios)
2.541
Serrador e marcador
2.541
Torneiro e prensista
2.423
Cortador de discos manuais
2.364
Escolledor P. acabados
2.364
Cortador discos automáticos
2.323
Furador manual
2.323
Encartador e encaixador
2.323
Escolledor p. en curso de fabricación
2.323
Axudante maior de 18 anos
2.323
Alimentador de máquinas
2.323
Axudante menor de 18 anos
1.858
Aprendiz
1.511
Limpadora
2.323
Conductor de 2ª
2.734
Aplicarase a regularización salarial na nómina de setembro, e o aboamento dos correspondentes atrasos efectuarase xunto coa entrega de dita nómina.
Procederase a efectua-los rexistros e depósitos oportunos e ordena-la súa publicación no BOP de Pontevedra.
Vigo, 14 de setembro de 1995.
Ana María Caride Gómez
Albertina Moreira de Oliveira Alves
6446
RESOLUCIÓN do 19 de setembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 215/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/10/1995

Visto o expediente incoado nesta delegación provincial por instancia de Unión Fenosa, S.A., con domicilio en Vigo no que solicita autorización para instalar unha R.B.T. en Castro de Abaixo, concello de Lalín, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Fenosa, S.A. a instalación de unha R.B.T. en Castro de Abaixo, concello de Lalín.
Esta autorización non supón a aprobación do proxecto.
Pontevedra, 19 de setembro de 1995.
Ramón Álvarez Abad
Delegado provincial de Pontevedra
9506118
RESOLUCIÓN do 18 de setembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 214/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/10/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha R.B.T. en Lebozán, concello de Lalín, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha R.B.T. en Lebozán, concello de Lalín.
Esta autorización non supón a aprobación do proxecto.
Pontevedra, 18 de setembro de 1995.
Ramón Álvarez Abad
Delegado provincial de Pontevedra
95-6622
RESOLUCIÓN do 15 de setembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 193/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/10/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. en Monte Lourido, concello de Nigrán, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha L.M.T., un C.T. en Monte Lourido, concello de Nigrán.
Esta autorización non supón a aprobación do proxecto.
Pontevedra, 15 de setembro de 1995.
Ramón Álvarez Abad
Delegado provincial de Pontevedra
95-06623
RESOLUCIÓN do 30 de agosto de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 183/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/10/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha R.B.T. en Moldes e Carballa, concello de Valga, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha R.B.T. en Moldes e Carballa, concello de Valga.
Esta autorización non supón a aprobación do proxecto.
Pontevedra, 30 de agosto de 1995.
Ramón Álvarez Abad
Delegado provincial de Pontevedra
95-6625
ORDE do 6 de outubro de 1995 pola que se extingue a autorización para impartir ensinanzas ó conservatorio de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/10/1995

Visto o expediente de cesamento de actividades promovido polo presidente do Padroado Pro Música de Lugo, titular do conservatorio de Lugo, esta consellería, a teor do disposto no artigo 31º do Estatuto de autonomía de Galicia e do acordo coas competencias conferidas polo Real decreto 1763/1982, do 24 de xullo,
DISPÓN:
Revoga-la autorización para impartir ensinanzas, a partir do presente curso académico, autorizadas polos Real decreto 663/1978, do 2 de marzo (BOE 8 de
abril), Orde do 7 de setembro de 1982 (BOE 14 de outubro), Orde do 2 de novembro de 1989 (BOE do 28) e Decreto 287/1990, do e de maio (DOG do 21), ó conservatorio de Lugo sito na rúa Frei Plácido Rei Lemos.
Santiago de Compostela, 6 de outubro de 1995.
Juan Piñeiro Permuy
Conselleiro de Educación e Ordenación Universitaria
95-6627
RESOLUCIÓN do 31 de agosto de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 209/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/10/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. en Igrexa-Lourizán, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha L.M.T., un C.T. e R.B.T. en Igrexa-Lourizán, concello de Pontevedra.
Esta autorización non supón a aprobación do proxecto.
Pontevedra, 31 de agosto de 1995.
Ramón Álvarez Abad
Delegado provincial de Pontevedra
95-6626
RESOLUCIÓN do 16 de outubro de 1995, da Dirección Xeral de Transportes, pola que se anuncia a exposición pública das listas definitvas de admitidos e excluídos nos organismos a que fai referencia o apartado 1º da base cuarta da Resolución do 18 de xullo de 1995, da Dirección Xeral de Transportes, pola que se convocan probas de constatación da capacitación profesional para o exercicio das actividades de transportistas por estrada, axencia de transporte de mercadorías, transitario e almacenista-distribuidor; e a modalidade excepcional para o transporte internacional de viaxeiros e mercadorías.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/10/1995

Na súa virtude, de conformidade coas previsións contidas na Resolución do 18 de xullo de 1995 da Dirección Xeral de Transportes, DOG nº 143, do 27 de xullo de 1995, apartado 4º da base cuarta,
DISPOÑO:
Artigo único.-Publícase a exposición pública das listas definitivas de admitidos e excluídos nos organismos seguintes: servicios centrais da Consellería de Política Territorial, Obras Públicas e Vivenda, servicios provinciais de Transportes e nas delegacións provinciais da citada consellería.
Santiago de Compostela, 16 de outubro de 1995.
Juan Carlos Villarino Tejada
Director xeral de Transportes
6575
RESOLUCIÓN do 27 de setembro de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4936/1995, interposto por Francisco Martíñez González e outros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/10/1995

Os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4936/1995, interposto por Francisco Martínez González e outros contra desestimación presunta por C.P.T.O.P.V. de recursos ordinario do 16-6 e 17-11-94 contra acordos Comisión Prov. Urbanismo Pontevedra 7-3 e 22-9-1994 sobre modificación puntual das NN.SS.MM. reordenación de cuarteirón entre as rúas 3 e 5 de Sanxenxo.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción conten
cioso-administrativa, reformada pola Lei 10/1992, do 30 de abril.
Santiago de Compostela, 27 de setembro de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-06776
RESOLUCIÓN do 30 de agosto de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 164/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/10/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha R.B.T. en Pigarzos, concello da Lama, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha R.B.T. en Pigarzos, concello da Lama.
Esta autorización non supón a aprobación do proxecto.
Pontevedra, 30 de agosto de 1995.
Ramón Álvarez Abad
Delegado provincial de Pontevedra
95-6624